pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ไอแบงก์ รวมพลังต่อต้านการทุจริต” ภายใต้แนวคิด ไอแบงก์ ปลอดทุจริต 100%
วันพฤหัสบดีที่ 6 กันยายน 2561
“ไอแบงก์ รวมพลังต่อต้านการทุจริต” ภายใต้แนวคิด ไอแบงก์ ปลอดทุจริต 100%
ธนาคารอิสลามแห่งประเทศไทย (ไอแบงก์) จัดกิจกรรมวันต่อต้านคอร์รัปชัน “ไอแบงก์ รวมพลังต่อต้านการทุจริต” ภายใต้นโยบาย “ไอแบงก์ ปลอดทุจริต 100%”  ณ สํานักงานใหญ่ ไอแบงก์
ธนาคารอิสลามแห่งประเทศไทย (ไอแบงก์) จัดกิจกรรมวันต่อต้านคอร์รัปชัน “ไอแบงก์ รวมพลังต่อต้านการทุจริต” ภายใต้นโยบาย “ไอแบงก์ ปลอดทุจริต 100%” เช้าวันนี้ (6 กันยายน 2561) เวลา 9.00น. ณ สํานักงานใหญ่ ไอแบงก์ นําโดย นายพรเลิศ ลัธธนันท์ ประธานกรรมการธนาคาร พร้อมด้วย คณะกรรมการธนาคาร ตลอดจน ผู้บริหาร และพนักงาน เข้าร่วม
โดยในกิจกรรม นายชัยชาญ พลานนท์ กรรมการและประธานอนุกรรมการธรรมาภิบาลและความรับผิดชอบต่อสังคม (CG&CSR) ได้กล่าวรายงานต่อประธานกรรมการธนาคารอิสลามแห่งประเทศไทย นายพรเลิศ ลัธธนันท์ ว่าในทุกวันที่ 6 กันยายนของทุกปีเป็นวันต่อต้านคอร์รัปชัน ถือว่าปีนี้เป็นปีแรกที่ธนาคารจัดกิจกรรมวันต่อต้านคอร์รัปชัน ภายในธนาคาร ทั้งนี้เพื่อกระตุ้นจิตสํานึกให้พนักงานและผลักดันนโยบาย “ไอแบงก์ ปลอดทุจริต 100%” ให้เป็นรูปธรรม การจัดกิจกรรมวันนี้ถือเป็นการสนับสนุนองค์กรต่อต้านคอร์รัปชัน (ประเทศไทย) ต้นแบบของสังคมในการต่อสู้กับคอร์รัปชัน และนอกจากการจัดกิจกรรมภายในแล้ว ยังมีผู้บริหารระดับสูงและพนักงานบางส่วน เข้าร่วมงานวันต่อต้านคอร์รัปชัน ณ ศูนย์นิทรรศการและการประชุมไบเทคบางนาด้วย
จากนั้น นายพรเลิศ นํากล่าวปฏิญาณตน ประกาศเจตจํานงต่อต้านการทุจริตทุกรูปแบบ เพื่อสร้างวัฒนธรรมองค์กรแห่งความโปร่งใสมีคุณธรรม และได้ให้โอวาทโดยเน้นย้ําให้พนักงานทุกคนตระหนักถึงความเสียหายของการทุจริตและคอร์รัปชั่น ว่าจะส่งผลต่อชื่อเสียงเกียรติภูมิ อันเป็นอุปสรรคของการพัฒนาองค์กร รวมถึงปลูกฝังค่านิยมไม่ยอมรับการโกงทุกรูปแบบ ไม่นิ่งเฉยต่อคนโกง ไม่ใช้อํานาจโดยเห็นแก่ผลประโยชน์ส่วนตัวและพวกพ้อง เพื่อเป็นการสร้างรากฐานที่ดีแก่ธนาคารให้สามารถก้าวหน้าได้อย่างยั่งยืนต่อไป
รัฐบาลไทย-ข่าวทำเนียบรัฐบาล-มาตรการของการท่าเรือฯ เพื่อช่วยเหลือผู้ประกอบการและประชาชนรอบท่าเรือคลองเตย มีอะไรบ้าง ??
วันศุกร์ที่ 8 พฤษภาคม 2563
มาตรการของการท่าเรือฯ เพื่อช่วยเหลือผู้ประกอบการและประชาชนรอบท่าเรือคลองเตย มีอะไรบ้าง ??
มาตรการของการท่าเรือฯ เพื่อช่วยเหลือผู้ประกอบการและประชาชน มีอะไรบ้าง ??
Q : มาตรการของการท่าเรือฯ เพื่อช่วยเหลือผู้ประกอบการและประชาชนรอบท่าเรือคลองเตย มีอะไรบ้าง ??
A : 1.งดเก็บค่าเช่าที่อยู่อาศัยเป็นเวลา 3 เดือน
2.เก็บค่าเช่าอาคารสํานักงาน อาคารพาณิชย์ 50% เป็นเวลา 3 เดือน
3.เยียวยาผู้เช่าทรัพย์คู่สัญญาการท่าเรือฯ
4.ขยายเวลาจ่ายค่าเช่าโดยไม่คิดค่าปรับล่าช้า ผ่อนผันไม่เกิน 1 เดือนของรอบชําระ
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัวโปรดเกล้าฯ ให้จัดงาน "อุ่นไอรัก คลายความหนาว" 8 ก.พ.-11 มี.ค.นี้ ณ พระลานพระราชวังดุสิตและสนามเสือป่า
วันอังคารที่ 9 มกราคม 2561
สมเด็จพระเจ้าอยู่หัวโปรดเกล้าฯ ให้จัดงาน "อุ่นไอรัก คลายความหนาว" 8 ก.พ.-11 มี.ค.นี้ ณ พระลานพระราชวังดุสิตและสนามเสือป่า
สมเด็จพระเจ้าอยู่หัวโปรดเกล้าฯ ให้จัดงาน "อุ่นไอรัก คลายความหนาว" 8 ก.พ.-11 มี.ค.นี้ ณ พระลานพระราชวังดุสิตและสนามเสือป่า เพื่อมอบความสุขให้กับประชาชน ส่งเสริมการท่องเที่ยวและศิลปวัฒนธรรมไทย
วันนี้ (9 ม.ค. 61 ) เวลา 14.20 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้แถลงว่า สมเด็จพระเจ้าอยู่หัวทรงพระกรุณาโปรดเกล้าฯ ให้หน่วยราชการในพระองค์จัดงานฤดูหนาวขึ้น ภายใต้ชื่อ "อุ่นไอรัก คลายความหนาว" ณ พระลานพระราชวังดุสิต และสนามเสือป่า ระหว่างวันที่ 8 กุมภาพันธ์-11 มีนาคม 2561 เพื่อมอบความสุขให้กับประชาชน ส่งเสริมการท่องเที่ยวและศิลปวัฒนธรรมไทย
"การจัดงานแบ่งเป็น 3 โซน คือ 1) โซนพระลานพระราชวังดุสิต จัดแสดงนิทรรศการและกิจกรรมสยาม ประชารําฦก นําเสนอพระราชประวัติและพระราชกรณียกิจรัชกาลที่ 5 และรัชกาลที่ 9 2) โซนสนามเสือป่า จัดร้านค้าในพระบรมวงศานุวงศ์และร้านค้ารับเชิญ เช่น ร้านจิตอาสา 904 ร้านภูฟ้า ร้านของมูลนิธิ เพื่อนพึ่ง (ภาฯ) ยามยาก ร้านมูลนิธิโครงการหลวง ร้านแม่บ้านเหล่าทัพ ฯลฯ 3) โซนร้านอาหารและร้านค้าในแนวคิดใต้ร่มพระบรมโพธิสมภาร สืบสานชุมชน วิถีไทย โดยจะจัดซุ้มร้านอาหารไทยโบราณที่มีรสชาติอร่อย จํานวนประมาณ 30 ร้าน" ทั้งนี้ โซนที่ 1 จะถูกออกแบบตกแต่งอย่างสวยงามด้วยสถาปัตยกรรมสมัยรัชกาลที่ 5 และรัชกาลที่ 9 มีการ จัดสวน พันธุ์ไม้ และน้ําพุ งานประดิษฐ์ตามศิลปะไทยแบบชาววัง โซนที่ 2 จะมีการแสดงวัฒนธรรมพื้นบ้าน และฉายหนังกลางแปลง และโซนที่ 3 จะมีการสาธิตเกี่ยวกับศิลปวัฒนธรรมท้องถิ่น และมีร้านสตูดิโอให้ถ่ายภาพย้อนยุคด้วย
จึงขอเชิญชวนประชาชนไปร่วมงานในวันดังกล่าว โดยรณรงค์ให้แต่งกายย้อนยุคเช่นเดียวกับพ่อค้าแม่ค้า ภายในงาน หากไม่มีให้สวมใส่ผ้าไทย หรือชุดสุภาพ ทั้งนี้ เงินรายได้ส่วนหนึ่งจากการขายสินค้าจะนําขึ้น ทูลเกล้าฯ ถวาย โดยเสด็จพระราชกุศล เพื่อนําไปช่วยเหลือผู้ตกทุกข์ได้ยากต่อไป
ทั้งนี้ นายกรัฐมนตรี จะไปร่วมงานดังกล่าวด้วยในวันที่ 8 กุมภาพันธ์ 2561 เวลา 16.00 น.
----------------
สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงอิสลามาบัดมอบหน้ากากอนามัย เจลล้างมือ อาหารแห้ง เเละของใช้ส่วนตัวแก่นักเรียนไทยเเละคนไทยในกรุงอิสลามาบัด  [กระทรวงการต่างประเทศ]
วันพุธที่ 15 เมษายน 2563
สถานเอกอัครราชทูต ณ กรุงอิสลามาบัดมอบหน้ากากอนามัย เจลล้างมือ อาหารแห้ง เเละของใช้ส่วนตัวแก่นักเรียนไทยเเละคนไทยในกรุงอิสลามาบัด  [กระทรวงการต่างประเทศ]
สถานเอกอัครราชทูต ณ กรุงอิสลามาบัดมอบหน้ากากอนามัย เจลล้างมือ อาหารแห้ง เเละของใช้ส่วนตัวแก่นักเรียนไทยเเละคนไทยในกรุงอิสลามาบัด
เมื่อวันที่14เมษายน2563สถานเอกอัครราชทูต ณ กรุงอิสลามาบัด ได้มอบหน้ากากอนามัย เจลล้างมือ ข้าวสาร อาหารเเห้ง ไข่ไก่ แป้งโรตีพาราต้า ยาสีฟัน ยาสระผม เเละของใช้จําเป็นในชีวิตประจําวันแก่นักศึกษาไทยเเละคนไทย เเละคนไทยเชื้อสายปากีสถานที่อาศัยอยู่ในกรุงอิสลามาบัดจํานวนกว่า30คน ซึ่งได้รับผลกระทบจากการแพร่ระบาดของCOVID-19เเละมีข้อจํากัดเนื่องจากมาตรการจํากัดการเดินทางและการปิดสถานประกอบการและระบบการขนส่งสาธารณะ
สถานเอกอัครราชทูตฯ ได้พูดคุยเเสดงความห่วงใยเเละย้ําเตือนนักเรียนไทยเเละคนไทยให้รักษาสุขอนามัย เว้นระยะห่างทางสังคม เเละปฏิบัติตามคําแนะนําของกระทรวงสาธารณสุขของปากีสถาน รวมทั้งขอให้ติดตามข่าวสารจากสถานเอกอัครราชทูตฯ อย่างใกล้ชิดต่อไป
On 14 April 2020, the Royal Thai Embassy Islamabad distributed face mask, hand sanitizer, rice, eggs, baby wipes and other necessary items to Thai students, Thai-Pakistani families and Thai community who reside nearby Islamabad.
The Embassy also gave some advice regarding personal hygiene practice against the spread of COVID-19 such as maintaining social distancing, and washing hands frequently. They were also recommended to regularly keep abreast of the news and follow the advice given by Pakistan authority and the Embassy.
#กงสุลไทยใจดี#ทีมละฮอร์รอก่อนนะ#ขอเป็นกําลังใจให้คนไทย#การทูตเพื่อประชาชน#กรมการกงสุล#กระทรวงการต่างประเทศ#ทุกแห่งหนเราดูแล
รัฐบาลไทย-ข่าวทำเนียบรัฐบาล-รมช.สาธิตรับมอบ “อาคารระยองรวมใจพัฒน์” ตรวจโรคทางเดินหายใจความดันลบ
วันจันทร์ที่ 3 สิงหาคม 2563
รมช.สาธิตรับมอบ “อาคารระยองรวมใจพัฒน์” ตรวจโรคทางเดินหายใจความดันลบ
รัฐมนตรีช่วยว่าการกระทรวงสาธารณสุข รับมอบ “อาคารระยองรวมใจพัฒน์” ตรวจโรคระบบทางเดินหายใจความดันลบ ลดความเสี่ยงบุคลากรทางการแพทย์ สร้างความปลอดภัยผู้รับบริการ
รัฐมนตรีช่วยว่าการกระทรวงสาธารณสุข รับมอบ “อาคารระยองรวมใจพัฒน์” ตรวจโรคระบบทางเดินหายใจความดันลบ ลดความเสี่ยงบุคลากรทางการแพทย์ สร้างความปลอดภัยผู้รับบริการ
วันนี้ (3 สิงหาคม 2563) ที่โรงพยาบาลระยอง อ.เมือง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเป็นประธานเปิดอาคารระยองรวมใจพัฒน์ (อาคารตรวจโรคทางเดินหายใจความดันลบ) ว่า โรงพยาบาลระยอง มีความพร้อมรับมือสถานการณ์โรคติดเชื้อไวรัสโคโรนา 2019 (โควิด 19) ทั้งห้องตรวจคัดกรองผู้ติดเชื้อ หอผู้ป่วย และได้รับการสนับสนุนจากบริษัทไออาร์พีซี จํากัด (มหาชน) ร่วมกับกลุ่ม ปตท. สร้างอาคารตรวจโรคทางเดินหายใจความดันลบ “ระยองรวมใจพัฒน์” ซึ่งเป็นอาคารที่ใช้สําหรับตรวจคัดกรองโรค ประกอบด้วย ห้องแรงดันบวก ห้องแรงดันลบ และพื้นที่สําหรับพักรอผู้ป่วย ซึ่งจะช่วยให้บุคลากรทางการแพทย์มีความปลอดภัยขณะให้การตรวจรักษาผู้ป่วย และประชาชนปลอดภัยจากการแพร่กระจายเชื้อ
“แม้ปัจจุบันจังหวัดระยองจะไม่มีรายงานผู้ป่วยโรคโควิด 19 ต่อเนื่องมาเป็นเวลา 121 วัน จากความร่วมมือของทุกภาคส่วน แต่ขอให้ประชาชนตั้งอยู่ในความไม่ประมาท ใส่หน้ากากผ้า/หน้ากากอนามัย ล้างมือ เว้นระยะห่างทางสังคมอย่างเคร่งครัด หลีกเลี่ยงกิจกรรมที่มีความเสี่ยงและไม่เข้าไปอยู่ในที่ที่มีคนหนาแน่น กินร้อน ช้อนกลาง ซึ่งจะช่วยป้องกันการระบาดของโรคโควิด 19 สร้างความเชื่อมั่น การท่องเที่ยว และเศรษฐกิจ” ดร.สาธิตกล่าว
ทั้งนี้ โรงพยาบาลระยอง เป็นโรงพยาบาลศูนย์ขนาด 604 เตียง ดูแลประชากรทั้งจังหวัดรวม 734,753 คน ให้บริการผู้ป่วยทั้งปฐมภูมิ ทุติยภูมิ และตติยภูมิ มีเครือข่ายรับส่งต่อ เป็นโรงพยาบาลชุมชน 8 แห่ง โรงพยาบาลเอกชน 3 แห่ง จํานวนผู้ป่วยนอกเฉลี่ยในปี 2562 วันละ 2,236 ราย ได้จัดให้บริการตรวจคัดกรองผู้ติดเชื้อโควิด 19 ทั้งเชิงรับและการค้นหาเชิงรุก จากสถานการณ์โรคโควิด 19 ที่ผ่านมา จ.ระยอง พบผู้ติดเชื้อมาจากพื้นที่อื่น 6 ราย และเข้ารับการรักษาในโรงพยาบาลระยอง 5 ราย และโรงพยาบาลชุมชน 1 ราย ไม่มีผู้เสียชีวิต
******************************************** 3 สิงหาคม 2563
รัฐบาลไทย-ข่าวทำเนียบรัฐบาล-รับมือสถานการณ์ COVID-19 อย. เปิดมาตรการอำนวยความสะดวกแก่ ผู้ประกอบการเครื่องมือแพทย์ที่เกี่ยวข้องกับ COVID-19 [กระทรวงสาธารณสุข]
วันจันทร์ที่ 30 มีนาคม 2563
รับมือสถานการณ์ COVID-19 อย. เปิดมาตรการอํานวยความสะดวกแก่ ผู้ประกอบการเครื่องมือแพทย์ที่เกี่ยวข้องกับ COVID-19 [กระทรวงสาธารณสุข]
รับมือสถานการณ์ COVID-19 อย. เปิดมาตรการอํานวยความสะดวกแก่ ผู้ประกอบการเครื่องมือแพทย์ที่เกี่ยวข้องกับ COVID-19
อย. รับมือกับสถานการณ์การระบาดของโรคCOVID-19 เพิ่มการอํานวยความสะดวกแก่ผู้ประกอบการในการขออนุญาตนําเข้าหน้ากากอนามัยทางการแพทย์ (Surgical Mask) หน้ากาก N95 ชุดอุปกรณ์ป้องกันส่วนบุคคล (Personal Protective Equipment, PPE) หรือเครื่องหรืออุปกรณ์วัดไข้ให้มีใช้อย่างเพียงพอในประเทศไทยย้ําจุดยืน ทํางานด้วยความรอบคอบ รวดเร็ว โปร่งใส ตรวจสอบได้
นพ.ไพศาล ดั่นคุ้ม เลขาธิการคณะกรรมการอาหารและยาเปิดเผยว่า จากสถานการณ์การแพร่ระบาดของไวรัสโคโรนา ( COVID-19 ) การใช้หน้ากากอนามัยทางการแพทย์ (Surgical Mask) หน้ากาก N95 ชุดอุปกรณ์ป้องกันส่วนบุคคล (Personal Protective Equipment, PPE) หรือเครื่องหรืออุปกรณ์วัดไข้จึงมีความสําคัญและมีความจําเป็นต่อบุคลากรทางการแพทย์รวมทั้งประชาชน
ดังนั้น สํานักงานคณะกรรมการอาหารและยา (อย.) จึงได้มีมาตรการอํานวยความสะดวกแก่ผู้นําเข้าเพื่อจําหน่ายผลิตภัณฑ์ดังกล่าว โดยให้ยกเว้นไม่ต้องใช้หนังสือรับรองการขายที่ออกโดยหน่วยงานของรัฐจากประเทศผู้ผลิตหรือเจ้าของผลิตภัณฑ์ หรือหน่วยงานเอกชนที่หน่วยงานของรัฐในประเทศผู้ผลิตนั้นรับรองหนังสือ EC Certificate หรือ EC Declaration of Conformity โดยมีใช้หนังสือชี้แจงที่ออกโดยผู้ผลิตหรือเจ้าของผลิตภัณฑ์แทนซึ่งต้องมีสาระสําคัญ ได้แก่
1. ชื่อผู้ผลิต ประกอบ หรือบรรจุ และสถานที่ตั้ง
2. ชื่อเครื่องมือแพทย์ โดยจําแนกรายการ เช่น รุ่น แบบ ขนาด รหัสสินค้า เป็นต้น และในกรณีที่ชื่อทางการค้าของเครื่องมือแพทย์ที่ขายภายในประเทศผู้ผลิตหรือเจ้าของผลิตภัณฑ์แตกต่างจากชื่อที่จะขายในประเทศไทย ต้องมีการรับรองว่าเป็นเครื่องมือแพทย์อย่างเดียวกัน
3. ข้อความที่แสดงว่า เป็นเครื่องมือแพทย์ที่มีการขายในประเทศผู้ผลิต แต่หากไม่มีการขายในประเทศผู้ผลิตให้ชี้แจงเหตุผลประกอบรวมทั้งหนังสือชี้แจงจากผู้ผลิตไม่ต้องผ่านการรับรองของหน่วยงานกระทรวงการต่างประเทศของประเทศไทย หรือสํานักงานพาณิชย์ในต่างประเทศของประเทศไทย
นพ.ไพศาล ดั่นคุ้ม เลขาธิการฯ อย.กล่าวต่อไปว่า อย. ขอให้ทุกฝ่ายมั่นใจการดําเนินงานของ อย. ในสถานการณ์เช่นนี้ และพร้อมที่จะอํานวยความสะดวกให้แก่ผู้ประกอบการทุกรายในทุกมิติ หากผู้ประกอบการนําเข้ามีหนังสือรับรองจากผู้ผลิต ก็สามารถยื่นเรื่องนําเข้าที่สํานักงานคณะกรรมการอาหาร และยา (อย.) และจะพิจารณาตรวจสอบให้ทันที อย. มีทีมที่พร้อมจะให้ความสะดวกแก่ผู้ประกอบการนําเข้าเต็มที่ เราทุกคนจะฝ่าวิกฤตินี้ไปด้วยกัน
**********************************************
วันที่เผยแพร่ข่าว 30 มีนาคม 2563
รัฐบาลไทย-ข่าวทำเนียบรัฐบาล-พม. บูรณาการหน่วยงานที่เกี่ยวข้อง คุมเข้ม ดีเดย์ 31 วัน ขานรับนโยบาย รองนายกฯ ประวิตร
วันจันทร์ที่ 6 มีนาคม 2560
พม. บูรณาการหน่วยงานที่เกี่ยวข้อง คุมเข้ม ดีเดย์ 31 วัน ขานรับนโยบาย รองนายกฯ ประวิตร
พม. บูรณาการหน่วยงานที่เกี่ยวข้อง คุมเข้ม ดีเดย์ 31 วัน ขานรับนโยบาย รองนายกฯ ประวิตร เร่งจัดระเบียบคนไร้ที่พึ่ง คนขอทาน ในพื้นที่กรุงเทพฯและปริมณฑล ให้เห็นผลเป็นรูปธรรม
วันนี้ (6 มี.ค. 60) เวลา 07.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมการแก้ไขปัญหาคนไร้ที่พึ่งและคนขอทานในพื้นที่กรุงเทพมหานครและปริมณฑล โดยมีผู้แทนหน่วยงานที่เกี่ยวข้องเข้าร่วมประชุม ประกอบด้วย กรุงเทพมหานคร ตํารวจนครบาล ตํารวจภูธรภาค 1 และ ตํารวจภูธรภาค 7 ภายหลังจากที่พลเอกประวิตร วงษ์สุวรรณ รองนายกรัฐมนตรีและรองหัวหน้าคณะรักษาความสงบแห่งชาติ มอบหมายให้สํานักงานตํารวจแห่งชาติ กรุงเทพมหานคร บูรณาการร่วมกับกระทรวงการพัฒนาสังคมและความมั่นคงของมนุษย์ ในการจัดระเบียบฯ คนไร้ที่พึ่ง คนขอทานในพื้นที่กรุงเทพมหานครและปริมณฑล เพื่อให้เห็นผลเป็นรูปธรรมภายใน 31 วัน โดยเริ่มปฏิบัติการวันแรก เมื่อวันที่ 1 มีนาคม 2560 ที่ผ่านมา ซึ่งผลการจัดระเบียบคนไร้ที่พึ่ง คนขอทาน ระหว่างวันที่ 1 - 5 มีนาคม 2560 พบจํานวนรวมทั้งสิ้น 105 ราย เป็นคนไร้ที่ที่พึ่ง 51 ราย (ชาย 45 ราย หญิง 6 ราย) คนขอทาน 54 ราย(ชาย 22 ราย หญิง 32 ราย) แยกเป็น ขอทานไทย 28 ราย และขอทานต่างด้าว 26 ราย พบขอทานกัมพูชา สูงสุด 24 ราย พื้นที่ที่พบกลุ่มเป้าหมายคนไร้ที่พึ่ง คนขอทานสูงสุด พบในเขตสวนหลวง บางคอแหลม พระโขนง ประเวศ ยานนาวา และบางนา
พลตํารวจเอก อดุลย์กล่าวว่า การประชุมในวันนี้ได้เชิญหน่วยงานที่เกี่ยวข้องร่วมหารือเพื่อวางแนวทางการขับเคลื่อนการแก้ไขปัญหาคนไร้ที่พึ่งและคนขอทาน ในพื้นที่กรุงเทพมหานครและปริมณฑล ให้มีประสิทธิภาพมากยิ่งขึ้น สอดรับกับนโยบาย พลเอกประวิตร วงษ์สุวรรณ รองนายกรัฐมนตรีและรองหัวหน้าคณะรักษาความสงบแห่งชาติ ที่ให้เร่งดําเนินการให้เห็นผลเป็นรูปธรรมภายใน 31 วัน โดยในวันนี้ได้มีการเน้นย้ําเกี่ยวกับภารกิจหน้าที่ของแต่ละหน่วยงาน และความร่วมมือที่จะแก้ไขปัญหาดังกล่าว โดยขอให้เจ้าหน้าที่ตํารวจ และเจ้าหน้าที่เทศกิจ ลงพื้นที่จัดระเบียบฯ ทั่วกรุงเทพมหานคร บูรณาการร่วมกับทีมของกระทรวงการพัฒนาสังคมฯ 6 โซน 10 ชุดปฏิบัติการ เพื่อนําคนไร้ที่พึ่งและคนขอทาน เข้าสู่กระบวนการคัดกรองของกระทรวงการพัฒนาสังคมฯ และได้กําหนดสถานที่ของการคัดกรองกลุ่มเป้าหมาย 2 ที่ คือ บ้านมิตรไมตรี กรุงเทพมหานคร และ สถานคุ้มครองคนไร้ที่พึ่งนนทบุรี จังหวัดนนทบุรี ทั้งนี้ในส่วนของการคัดกรองกลุ่มเป้าหมาย ในกรณีที่เป็นคนไทยให้เข้าสู่กระบวนการ การคุ้มครอง ช่วยเหลือ ฟื้นฟู และพัฒนาศักยภาพ ให้มีคุณภาพชีวิตที่ดี กรณีเจ็บป่วยวิกฤติ จิตเวช ส่งสถานพยาบาลเฉพาะทางและกลุ่มเป้าหมายที่เป็นคนต่างด้าว ให้ดําเนินการประสานหน่วยงานที่เกี่ยวข้อง เพื่อดําเนินการส่งกลับประเทศต้นทางตามกระบวนการต่อไป "
ทั้งนี้ การลงพื้นที่ปฏิบัติการจัดระเบียบคนไร้ที่พึ่งและคนขอทานในครั้งนี้ ไม่ใช่การจับกุมเป็นการจัดระเบียบ เพื่อการฟื้นฟูให้กลุ่มเป้าหมายได้รับการคุ้มครองและพัฒนาศักยภาพ มีคุณภาพชีวิตที่ดี สามารถอยู่ในสังคมได้อย่างมีคุณค่า และมีศักดิ์ศรีความเป็นมนุษย์อย่างเท่าเทียมกัน ทั้งนี้ประชาชนสามารถมีส่วนร่วม หากพบเห็นคนไร้ที่พึ่ง คนขอทาน แจ้งศูนย์ช่วยเหลือสังคม โทรสายด่วน 1300 ตลอด 24 ชั่วโมง”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้คณะผู้บริหารระดับสูงบริษัท บีเอ็มดับเบิลยู กรุ๊ป ประเทศไทย เข้าพบ
วันพฤหัสบดีที่ 25 มิถุนายน 2563
รัฐมนตรีสุริยะฯ ให้คณะผู้บริหารระดับสูงบริษัท บีเอ็มดับเบิลยู กรุ๊ป ประเทศไทย เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้คณะผู้บริหารระดับสูงบริษัท บีเอ็มดับเบิลยู กรุ๊ป ประเทศไทย เข้าพบเกี่ยวกับอุตสาหกรรมยานยนต์ในไทย ณ ห้องประชุม 1 ชั้น 2 สํานักงานปลัดกระทรวงอุตสาหกรรม
วันนี้ (24 มิถุนายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้คณะผู้บริหารระดับสูงบริษัท บีเอ็มดับเบิลยู กรุ๊ป ประเทศไทย เข้าพบเกี่ยวกับอุตสาหกรรมยานยนต์ในไทย และขอทราบแนวทางในการแก้ไขเยียวยาปัญหาสถานการณ์โรคโควิด-19 เพื่อให้บริษัทสามารถดําเนินธุรกิจในประเทศไทยต่อไปได้ โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม และนายอิทธิชัย ยศศรี รองผู้อํานวยการสํานักงานเศรษฐกิจอุตสาหกรรม ร่วมด้วย ณ ห้องประชุม 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนแผนปฏิบัติการด้านกองทุนยุติธรรม ระยะที่ ๑ พ.ศ. ๒๕๖๒ - ๒๕๖๕
วันพุธที่ 27 กุมภาพันธ์ 2562
“ยุติธรรม” ขับเคลื่อนแผนปฏิบัติการด้านกองทุนยุติธรรม ระยะที่ ๑ พ.ศ. ๒๕๖๒ - ๒๕๖๕
กระทรวงยุติธรรม ขับเคลื่อนแผนปฏิบัติการด้านกองทุนยุติธรรม ระยะที่ ๑ พ.ศ. ๒๕๖๒ - ๒๕๖๕
ในวันพุธที่ ๒๗ กุมภาพันธ์ ๒๕๖๒ เวลา ๑๓.๓๐ น.
ณ ห้องแคนนา โรงแรมรามาการ์เด้นส์ กรุงเทพมหานคร
นายธวัชชัย ไทยเขียว รองปลัดกระทรวงยุติธรรม
เป็นประธานเปิดโครงการประชุมเชิงปฏิบัติการเพื่อขับเคลื่อนแผนปฏิบัติการ
ด้านกองทุนยุติธรรม ระยะที่ ๑ พ.ศ. ๒๕๖๒ – ๒๕๖๕
เพื่อมุ่งเน้นการบูรณาการทํางานร่วมกันให้เกิดผลสัมฤทธิ์ต่อภารกิจของรัฐ
ทําให้เกิดความรวดเร็ว และมีประสิทธิภาพ จากการร่วมมือปฏิบัติงานของทุกฝ่ายที่เกี่ยวข้อง
โดยยึดประโยชน์ของประชาชนเป็นหลัก และเพื่อให้บรรลุตามยุทธศาสตร์ชาติ ๒๐ ปี
แผนยุทธศาสตร์กระบวนการยุติธรรมแห่งชาติ แผนยุทธศาสตร์ของกระทรวงยุติธรรม
รวมทั้งนโยบายของรัฐมนตรีว่าการกระทรวงยุติธรรม
อันจะเป็นการเตรียมการรองรับการเปลี่ยนแปลงทั้งภายในและภายนอกองค์กร
โดยมีบุคลากรของหน่วยงานในสังกัดสํานักงานปลัดกระทรวงยุติธรรม (ส่วนกลาง)
และสํานักงานกิจการยุติธรรมที่มีภารกิจเกี่ยวข้องกับการขับเคลื่อนงานของส่วนนโยบายและยุทธศาสตร์ยุติธรรมชุมชนและยุติธรรมจังหวัด (สชจ.) รวมทั้งยุติธรรมจังหวัดนําร่อง จํานวน ๑๙ แห่ง
และเจ้าหน้าที่ผู้ปฏิบัติงานที่เกี่ยวข้องกับภารกิจกองทุนยุติธรรมทั้งในส่วนกลางและภูมิภาค เข้าร่วมฯ
โอกาสนี้ รองปลัดกระทรวงยุติธรรม บรรยายพิเศษในหัวข้อ
“การดําเนินงานตามแผนปฏิบัติการด้านกองทุนยุติธรรม ระยะที่ ๑ พ.ศ.๒๕๖๒-๒๕๖๕”
มีใจความสําคัญตอนหนึ่งว่า งานกองทุนยุติธรรม ตามหลักอาชญาวิทยาและกระบวนการยุติธรรม
เป็นการส่งเสริมให้ประชาชนเข้าถึงสวัสดิการแห่งรัฐ และเป็นการอํานวยความยุติธรรม
เพื่อให้ประชาชนปฏิบัติตามกฎหมายอย่างเท่าเทียมและทั่วถึง
กองทุนยุติธรรมจะเปรียบเสมือนเป็นคานงัดในการเปลี่ยนแปลงกระบวนการยุติธรรมในอนาคต
อันจะเป็นการช่วยเหลือประชาชนให้เข้าถึงความยุติธรรม
ได้อย่างเสมอภาคและเป็นการลดความเหลื่อมล้ําในสังคมได้อย่างเป็นรูปธรรม
รัฐบาลไทย-ข่าวทำเนียบรัฐบาล-ศธ.จัดประชุมแถลง "แผนการศึกษาแห่งชาติ พ.ศ.2560-2579" ต่อสาธารณชน
วันศุกร์ที่ 21 เมษายน 2560
ศธ.จัดประชุมแถลง "แผนการศึกษาแห่งชาติ พ.ศ.2560-2579" ต่อสาธารณชน
กระทรวงศึกษาธิการ โดยสํานักงานเลขาธิการสภาการศึกษา (สกศ.) จัดการประชุมแถลงเรื่อง "แผนการศึกษาแห่งชาติ พ.ศ.2560-2579" ณ ห้องแกรนด์ไดมอนด์ บอลรูม อิมแพคฟอรั่ม เมืองทองธานี จังหวัดนนทบุรี เพื่อเผยแพร่แผนการศึกษาแห่งชาติต่อสาธารณชน
โดยมี พล.อ.อ.ประจิน จั่นตอง รองนายกรัฐมนตรี เป็นประธานพิธีเปิด และปาฐกถาพิเศษเรื่อง แผนการศึกษาแห่งชาติ พ.ศ.2560-2579 กับการขับเคลื่อนสู่ไทยแลนด์ 4.0 โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ร่วมรับฟังปาฐกถาพิเศษครั้งนี้ พร้อมทั้งนําเยี่ยมชมนิทรรศการความก้าวหน้าการจัดการศึกษา
รัฐบาลไทย-ข่าวทำเนียบรัฐบาล-‘พาณิชย์’ เดินหน้าขยายความร่วมมือหุ้นส่วนยุทธศาสตร์ทางเศรษฐกิจกับบังกลาเทศ
วันอังคารที่ 8 สิงหาคม 2560
‘พาณิชย์’ เดินหน้าขยายความร่วมมือหุ้นส่วนยุทธศาสตร์ทางเศรษฐกิจกับบังกลาเทศ
รัฐมนตรีว่าการกระทรวงพาณิชย์ (นางอภิรดี ตันตราภรณ์) มีกําหนดเดินทางเข้าร่วมการประชุมคณะกรรมการร่วมทางการค้า (Joint Trade Committee: JTC) ไทย-บังกลาเทศ ครั้งที่ 4 ร่วมกับรัฐมนตรีว่าการกระทรวงพาณิชย์บังกลาเทศ (H.E. Mr. Tofial Ahmed)
ระหว่างวันที่ 9 – 10 สิงหาคม 2560 ณ กรุงธากา สาธารณรัฐประชาชนบังกลาเทศ เพื่อหารือแนวทางขยายการค้าและความร่วมมือทางเศรษฐกิจระหว่างกัน
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า การประชุมครั้งนี้ สืบเนื่องมาจากการลงนามในบันทึกช่วยจําจัดตั้งคณะกรรมการร่วมด้านการค้าไทย-บังกลาเทศ ในระหว่างการเยือนบังกลาเทศ เมื่อปี 2529 ซึ่งที่ผ่านมา ไทยและบังกลาเทศสลับกันเป็นเจ้าภาพการประชุม JTC ไปแล้ว 3 ครั้ง โดยครั้งล่าสุด ไทยเป็นเจ้าภาพจัดเมื่อปี 2556 สําหรับการประชุมครั้งที่ 4 นี้ จะหารือในประเด็นความร่วมมือทางเศรษฐกิจด้านต่างๆ ที่สองประเทศสนใจ อาทิ การตั้งเป้าหมายทางการค้าระหว่างกัน ความเป็นไปได้ในการทําความตกลงการค้าเสรี การขยายความร่วมมือด้านการค้า โดยเฉพาะข้าว การลงทุนในสาขาศักยภาพ อาทิ เกษตรและอาหารแปรรูป ประมงแปรรูป ก่อสร้าง พลังงาน และท่องเที่ยว รวมทั้งการส่งเสริมความร่วมมือระหว่างหน่วยงานภาคเอกชนของทั้งสองฝ่าย พร้อมกันนี้ รัฐมนตรีว่าการกระทรวงพาณิชย์มีกําหนดลงนาม MoU ว่าด้วยการซื้อขายข้าวระหว่างรัฐบาลไทยและรัฐบาลบังกลาเทศ กับรัฐมนตรีว่าการกระทรวงอาหารบังกลาเทศ (H.E. Advocate Md. Qamrul Islam) เพื่อขยายโอกาสในการส่งออกข้าวของไทยและสนับสนุนความมั่นคงทางอาหารของบังกลาเทศ
สาธารณรัฐประชาชนบังกลาเทศเป็นตลาดที่มีศักยภาพเนื่องจากมีประชากรกว่า 160 ล้านคน ในช่วง 10 ปีที่ผ่านมา บังกลาเทศมีอัตราการเจริญเติบโตทางเศรษฐกิจอย่างต่อเนื่อง โดยอัตราการเติบโตเฉลี่ยสูงกว่าร้อยละ 6 และมีศักยภาพในการเป็น Gateway สู่ประเทศสมาชิกองค์การความร่วมมืออิสลาม (Organization of Islamic Cooperation หรือ OIC) ซึ่งมีสมาชิกกว่า 57 รัฐ เช่น อียิปต์ บาห์เรน กาตาร์ อิหร่าน อิรัก จอร์แดน โมร็อกโก ซาอุดีอาระเบีย อินโดนีเซีย ปากีสถาน มัลดีฟส์ และตุรกี เป็นต้น
ปัจจุบันบังกลาเทศเป็นคู่ค้าอันดับที่ 3 ของไทยในภูมิภาคเอเชียใต้ รองจากอินเดียและปากีสถาน ในปี 2559 มีมูลค่าการค้ารวมประมาณ 1,000 ล้านเหรียญสหรัฐ เพิ่มขึ้นจากปีก่อนหน้าร้อยละ 10.38 แบ่งเป็นการส่งออกมูลค่า 940 ล้านเหรียญสหรัฐ และการนําเข้า 56 ล้านเหรียญสหรัฐ ซึ่งไทยได้ดุลการค้าบังกลาเทศมาโดยตลอด
ในปี 2559 สินค้าส่งออกที่สําคัญของไทยไปบังกลาเทศ ได้แก่ เม็ดพลาสติก เคมีภัณฑ์ ปูนซิเมนต์ ผ้าผืน เหล็ก เหล็กกล้าและผลิตภัณฑ์ เส้นใยประดิษฐ์ เครื่องจักรกลและส่วนประกอบของเครื่องจักรกล ด้ายและเส้นใยประดิษฐ์ ผลิตภัณฑ์มันสําปะหลัง เครื่องสําอาง สบู่ และผลิตภัณฑ์รักษาผิว ส่วนสินค้านําเข้าที่สําคัญของไทยจากบังกลาเทศ ได้แก่ เสื้อผ้าสําเร็จรูป ปุ๋ยและยากําจัดศัตรูพืชและสัตว์ ผลิตภัณฑ์สิ่งทอ เครื่องใช้เบ็ดเตล็ด พืชและผลิตภัณฑ์จากพืช เนื้อสัตว์สําหรับการบริโภค เครื่องจักรไฟฟ้าและส่วนประกอบ ด้ายและเส้นใย เครื่องมือเครื่องใช้เกี่ยวกับวิทยาศาสตร์ การแพทย์ เครื่องจักรกลและส่วนประกอบ
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับ เอกอัครราชทูตวิสามัญผู้มีอำนาจเต็มแห่งสาธารณรัฐตุรกีประจำประเทศไทย ในโอกาสเข้ารับตำแหน่งใหม่
วันพุธที่ 13 มิถุนายน 2561
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับ เอกอัครราชทูตวิสามัญผู้มีอํานาจเต็มแห่งสาธารณรัฐตุรกีประจําประเทศไทย ในโอกาสเข้ารับตําแหน่งใหม่
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญผู้มีอํานาจเต็มแห่งสาธารณรัฐตุรกีประจําประเทศไทย ในโอกาสเข้ารับตําแหน่งใหม่
ในวันพุธที่ ๑๓ มิถุนายน ๒๕๖๑ เวลา ๑๓.๓๐ น.
ณ ห้องรับรองกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ให้การต้อนรับ
นางเอฟเรน ดาเดเลน อักกุน (H.E. Ms. Evren Dagdelen Akgun) เอกอัครราชทูตวิสามัญผู้มีอํานาจเต็ม
แห่งสาธารณรัฐตุรกีประจําประเทศไทย พร้อมคณะ
เข้าเยี่ยมคารวะ เนื่องในโอกาสเข้ารับตําแหน่งใหม่
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นสักขีพยานพิธีลงนามความร่วมมือไทย - จีน สร้างหุ้นส่วนยุทธศาสตร์สู่ CLMV ปั้นฐานเศรษฐกิจดิจิทัล
วันพุธที่ 3 พฤษภาคม 2560
รมว.กระทรวงดิจิทัลฯ เป็นสักขีพยานพิธีลงนามความร่วมมือไทย - จีน สร้างหุ้นส่วนยุทธศาสตร์สู่ CLMV ปั้นฐานเศรษฐกิจดิจิทัล
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมเป็นสักขีพยานการลงนามบันทึกความเข้าใจ (MOU: Memorandum of Understanding) ว่าด้วยความร่วมมือด้านการแลกเปลี่ยนเรียนรู้และพัฒนา Smart City และ Startup ระหว่าง สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) กระทรวงดิจิทัลเพื่อเศรษฐกิจและสังคม โดย นางวรรณพร เทพหัสดิน ณ อยุธยา เลขาธิการ สดช. กับ สํานักงานคณะกรรมการเศรษฐกิจการค้าและสารสนเทศ เมืองเซินเจิ้น โดย นายเกา หลิน รองเลขาธิการคณะกรรมการเศรษฐกิจฯ เป็นผู้ลงนามฯ ในโอกาสเดินทางเยือนเขตบริหารพิเศษฮ่องกงและเมืองเซินเจิ้น ระหว่างวันที่ 27-29 เมษายน 2560 สําหรับ MOU ดังกล่าวมีวัตถุประสงค์เพื่อร่วมกันแลกเปลี่ยนนโยบายการส่งเสริมการศึกษาค้นคว้าทางด้านเทคโนโลยี การวิจัย และนวัตกรรมโดยมุ่งเน้นในเรื่องเมืองอัจฉริยะ (Smart City) และการสนับสนุนผู้ประกอบการธุรกิจใหม่ (Startup) รวมทั้งจะมีการแลกเปลี่ยนการศึกษาและเยี่ยมชมการดําเนินงานของแต่ละประเทศเกี่ยวกับ Smart City ตลอดจนสนับสนุนการแลกเปลี่ยนข้อมูลการดําเนินงานที่แต่ละฝ่ายให้ความสนใจ อาทิ เทคโนโลยีสารสนเทศในการบริหารจัดการเมือง การคมนาคมขนส่งอัจฉริยะ Big Data และ Cloud Computing เป็นต้น ทั้งนี้ เพื่อขยายความเชื่อมโยงไทย - จีน ให้ประเทศไทยเป็นประตูสู่ประเทศสมาชิกอาเซียน ณ เมืองเซินเจิ้น สาธารณรัฐประชาชนจีน เมื่อวันที่ 28 เมษายน 2560 ที่ผ่านมา
************************
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เปิดคาราวาน “ดิจิทัลทรานส์ฟอร์เมชั่นสัญจร 2017” ครั้งแรกที่นครปฐม
วันอังคารที่ 13 มิถุนายน 2560
ปลัดกระทรวงดิจิทัลฯ เปิดคาราวาน “ดิจิทัลทรานส์ฟอร์เมชั่นสัญจร 2017” ครั้งแรกที่นครปฐม
ปลัดกระทรวงดิจิทัลฯ
นางสาววิไลลักษณ์ ชุลีวัฒนกุล ปลัดกระทรวงดิจิทัลเพื่อเศรษฐกิจและสังคม เป็นประธานเปิดงานคาราวาน “ดิจิทัลทรานส์ฟอร์เมชั่นสัญจร 2017” ครั้งแรกในพื้นที่จังหวัดนครปฐม ซึ่งเป็น 1 ใน 12 จังหวัดเป้าหมาย ซึ่งเป็นกิจกรรมสร้างความรู้ความเข้าใจเกี่ยวกับการพัฒนาเศรษฐกิจดิจิทัล ตามนโยบายรัฐบาลในการใช้เทคโนโลยีดิจิทัล เพื่อขับเคลื่อนและผลักดันเศรษฐกิจของประเทศให้มีการพัฒนาไปสู่อนาคตอย่างยั่งยืน สําหรับกิจกรรมภายในงานฯ มีการจัดนิทรรศการให้ความรู้โดยใช้เทคโนโลยี AR และ Multi Vision TV รวมไปถึงการสัมมนาโดยวิทยากรผู้เชี่ยวชาญด้านเศรษฐกิจดิจิทัล การทําตลาดออนไลน์ หรือ e-Commerce การให้ความรู้แก่ประชาชนให้รู้เท่าทันกับโลกยุคดิจิทัล การใช้สื่อออนไลน์ในเชิงสร้างสรรค์ และประสบการณ์ด้านการขายสินค้าผ่านอินเทอร์เน็ต ทั้งนี้มีประชาชนในพื้นที่และใกล้เคียงเข้าร่วมกิจกรรมเป็นจํานวนมากตลอดการจัดงานฯ เมื่อวันที่ 10 มิถุนายน 2560 ณ ห้างสรรพสินค้า เซ็นทรัลพลาซ่า ศาลายา จังหวัดนครปฐม
****************************